Pre nekoliko godina, doživeo sam otkrovenje
o tamnoj strani građevinske industrije.
Godine 2006, mladi studenti iz Katra
rekli su mi da odem i pogledam kampove radnika migranata.
Od tada pratim beskrajni problem prava radnika.
U proteklih šest meseci, gradnja više od 300 nebodera
u UAE je ili zaustavljena li otkazana.
Iza naslova koji se tiču ovih zgrada
nalazi se sudbina građevinskog radnika koji je često unajmljen.
1,1 milion njih.
Uglavnom Indijci, Pakistanci, Šrilanćani
i Nepalci, ovi radnici rizikuju sve
kako bi zaradili novac za porodice kod kuće.
Posrednicima plaćaju hiljade dolara kako bi bili tamo.
A kada stignu, zateknu se u radnim kampovima bez vode,
klimatizacije, i uzmu im pasoše.
Iako je lako okriviti lokalne zvaničnike i više vlasti,
99% ovih ljudi zapošljava privatni sektor
tako da smo jednako odgovorni, ako ne i više.
Pojavile su se grupe poput Buildsafe UAE
ali brojke su prosto neverovatne.
U avgustu 2008,
zvaničnici UAE objavili su
da je 40% od 1098 radničkih kampova u zemlji kršilo
minimalne propise o zaštiti zdravlja i bezbednosti od požara.
Prošlog leta, preko 10000 radnika
protestovalo je zbog neisplaćivanja nadnica,
lošeg kvaliteta hrane i neadekvatnog smeštaja.
Onda se desio i konačni kolaps.
Kada su izvođači radova bankrotirali,
jer su bili prezaduženi kao i svi ostali,
sve počinje da nestaje,
dokumentacija, pasoši
i povratne karte za ove radnike.
Trenutno je napušteno hiljade radnika.
Ne postoji način da se vrate kućama.
I nema dokaza o njihovom dolasku.
Ovo su izbeglice ekonomskog cvetanja i propadanja.
Pitanje je, kao profesionalac koji se bavi izgradnjom,
kao arhitekta, inženjer, graditelj,
ako znate da se ovo dešava,
kada idemo do mesta građenja svake nedelje,
da li ste zadovoljni ili ste saučesnik
u kršenju ljudskih prava?
Zaboravimo na vaš uticaj na prirodu.
Razmislimo o vašem uticaju na etiku.
Šta ima dobrog u tome da izgradite
kompleks bez emisije ugljenika koji energetski efikasan
kada je rad uložen za dobijanje ovog dragulja arhitekture
u najboljem slučaju neetički?
Skoro su mi rekli da sam moralno nadmen.
Ali iskreno, kod ovog problema,
ne postoji drugi način.
Nemojmo zaboraviti ko zaista pati zbog ovog finansijskog kolapsa.
I dok brinemo o narednom poslu u kancelariji,
na sledećem dizajnu koji dobijemo, treba da zadržimo svoje radnike.
Ne zaboravimo ove ljude koji zaista umiru od posla.
Hvala vam.
(Aplauz)